REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/67-25

5. jun 2025. godine

B e o g r a d

Z A P I S N I K

10. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 30. MAJA 2025. GODINE

Sednica je počela u 14,00 časova.

Sednicom je predsedavala Sanja Jefić Branković, zamenik predsednika Odbora.

Sednici su prisustvovali: Jadranka Jovanović, Nebojša Bakarec, Marko Atlagić, Dunja Simonović Bratić, Akoš Ujhelji, Jovan Janjić, Branko Miljuš, Ivana Rokvić, Radomir Lazović i Zoran Lutovac članovi Odbora.

Sednici su prisustvovali: Danijela Nikolić (Lepomir Ivković), Milica Nikolić (Nevena Đurić), Dalibor Šćekić (Ljubica Vraneš), Tatjana Nikolić (Nataša Jovanović) zamenici članova Odbora.

Sednici je prisustvovao i narodni poslanik: Miloljub Albijanić koji nije član Odbora za kulturu informisanje.

Pre prelaska na utvrđivanje dnevnog reda, predsedavajuća je konstatovala da sednici prisustvuje 15 narodnih poslanika i da su ispunjeni uslovi za rad i punovažno odlučivanje.

Predsedavajuća je podsetila da je potrebno da se svi članovi i zamenici članova Odbora za kulturu i informisanje pridržavaju vremena za raspravu, u skladu sa članom 75. Poslovnika Narodne skupštine.

Takođe obavestila je da je narodni poslanik Radomir Lazović 29. maja 2025. godine Odboru za kulturu i informisanje dostavio predlog da se dnevni red sednice dopuni tačkom koja glasi: „Razmatranje Zahteva za izjašnjavanje Odbora za kulturu i informisanje povodom diskriminacije kandidata Željka Hubača za člana Saveta REMa“.

Odbor je većinom glasova (14 „za“, nema protiv, nema uzdržanih, jedan „nije glasao“) usvojio predlog Radomira Lazovića.

Na predlog predsedavajuće, Odbor je većinom glasova (13 „za“, nema protiv, nema uzdržanih, dva „nisu glasala“) usvojio:

**D n e v n i r e d:**

 - Usvajanje zapisnika Pete i Devete sednice Odbora,

1. Razmatranje Zahteva za izjašnjavanje Odbora za kulturu i informisanje povodom diskriminacije kandidata Željka Hubača za člana Saveta REMa
2. Razmatranje predloga kandidata za članove Saveta Regulatornog tela za elektronske medije

Odbor je većinom glasova (11 „za“, nema protiv, jedan uzdržan, tri „nisu glasala“) usvojio:

 -Zapisnik Pete sednice Odbora za kulturu i informisanje, održane 20. decembra 2024. godine

Odbor je većinom glasova (11 „za“, nema protiv, jedan uzdržan, tri „nisu glasala“) usvojio:

 -Zapisnik Devete sednice Odbora za kulturu i informisanje, održane 28. aprila 2025. godine

**PRVA TAČKA DNEVNOG REDA**: Razmatranje Zahteva za izjašnjavanje Odbora za kulturu i informisanje povodom diskriminacije kandidata Željka Hubača za člana Saveta REMa

U diskusiji su učestvovali: Radomir Lazović, Ivana Rokvić, Nebojša Bakarec i Sanja Jefić Branković.

Odbor je većinom glasova (11 „za“, nema protiv, nema uzdržanih, četiri „nisu glasala“) prihvatio da se Zahtev za izjašnjavanje Odbora za kulturu i informisanje povodom diskriminacije kandidata Željka Hubača, za člana Saveta REM-a prosledi Odboru za administrativno-budžetska i mandatno-imunitetska pitanja, kao i Komisiji za etiku, uz napomenu da se u prijavi navedu podaci o narodnom poslaniku protiv koga je podneta prijava.

**DRUGA TAČKA DNEVNOG REDA**: Razmatranje predloga kandidata za članove Saveta Regulatornog tela za elektronske medije

Odbor je većinom glasova (11 „za“, nema protiv, dvoje uzdržanih, dva „nisu glasala“) prihvatio način odlučivanja o ispunjenosti uslova ovlašćenih predlagača, odnosno predloženih kandidata.

U diskusiji su učestvovali: Ivana Rokvić, Radomir Lazović, Nebojša Bakarec, Zoran Lutovac, Miloljub Albijanić Branko Miljuš, Milica Nikolić, Danijela Nikolić, Marko Atlagić, Sanja Jefić Branković, Milica Nikolić i Dunja Simonović Bratić.

Odbor je jednoglasno (11 „za“, nema protiv, nema uzdržanih) usvojio Izveštaj o primljenim predlozima kandidata za člana Saveta Regulatornog tela za elektronske medije.

U skladu sa članom 81. Poslovnika Narodne skupštine, stenografska beleška, odnosno obrađeni tonski snimak je sastavni deo ovog zapisnika.

Sednica je završena u 17:00 časova.

 SEKRETAR ZAMENIK PREDSEDNIKA ODBORA

 Dana Gak Sanja Jefić Branković